Harry Kewell

Leeds United

Han begynte karrieren i engelske Leeds United som 17-åring i 1996. På slutten av 1990-tallet og frem til han ble solgt til Liverpool i 2003 var Kewell en viktig brikke på midtbanen og angrep for Leeds. Men Leeds opplevde finansielle problemer og var nødt til å selge unna større deler av spillerstallen, blant annet Kewell.

Liverpool

I sin tid i Liverpool har han vært veldig mye plaget av skader. Han har dog tidligere bevist at han er blant Premier Leauges beste vinger når han er skadefri og i form, samt at folkehelten har bevist dette også meget snarlig etter comebak fra alvorlige skader. Kewell har sine styrker i teknikk og å passere motspillere. Han har også et utrolig bra venstreben og er en mester til å score på volley-skudd. Overblikket rangeres også svært høyt, da han nærmest har en telepatisk evne til å finne medspillere Han kan spille på høyrekant og kan benyttes som spiss i tillegg til å være venstreving, selv om han trives aller best på sistnevnte plass.
Kewell er den aller første australieren som har vært med på å vinne Mesterligaen i 2005. En annen fra "Down Under" har også vunnet det som tidligere ble ansett som Mesterligaen, men det var før dagens utgave av Champions League ble innført i 1993/94-sesongen. Han spilte også i finalen i Mesterligaen 2006/2007 som endte med et knepent Liverpool-tap, der han kom inn som innbytter for Bolo Zenden.

Galatasaray

Etter at hans kontrakt gikk ut hos Liverpool FC, og ikke ble forlenget, ble Kewell koblet med flere internasjonale storklubber, inklusive Roma. Men 5. juli 2008 ble det så klart at australieren hadde signert en toårskontrakt. 
Etter at overgangen ble kjent, reagerte Leeds-supportere med sinne over at Kewell hadde gått til klubben. Årsaken til raseriet var at to Leeds-supportere ble drept i Istanbul ved en Uefa-cupkamp mellom Leeds og Galatasaray 5. april 2000. Supporterne uttalte at de mente det var respektløst av Kewell å gå til klubben, noe som fikk Kewell selv til å gå ut og forsvare seg selv og sin nye klubb.

Landslagsspill

Kewell ble den yngste spilleren til å spille for Australia da han debuterte i april 1996 mot Chile, bare 17 år og 7 måneder gammel.
I november 1997, ble Kewell valgt til å spille for Australia i landslagets VM-kvalifiseringskamper mot Iran. På Azadi Stadium i Teheran, foran en estimert 120,000 tilskuere, scoret Kewell sitt første mål for landslaget, og ga Australia ledelsen 1-0. Kampen endte 1-1. Returkampen ble minst like nervepirrende, og det endte med 2-2 og Iran gikk til VM.

VM i fotball 2006

I november 2005 kvalifiserte Australia seg til VM i fotball for første gang siden 1974. Australia slo Uruguay i en to-kampers kvalifseringskamp, der Kewell kom inn i den siste kampen. Han scoret også den første straffen i straffespark-konkurransen som endte med australsk 4-2 seier.
Kewell spilte i åpningskampen i gruppe F, som Australia slo Japan 3-1. Den andre kampen gikk dårligere da Brasil slo Australia 2-0. Kewell ble innrapportert til FIFA av dommeren Markus Merk for å ha kommet med stygge utsagn til han etter kampen, men Kewell fikk ingen reaksjoner mot seg. I den siste kampen trengte Australia bare uavgjort for å gå videre, noe de klarte med 2-2 mot Kroatia, der Kewell scoret utligningsmålet i det 79. minutt. 
En skade satte Kewell utenfor neste kamp mot Italia, der han fra tribunen måtte se laget sitt tape etter flere kontroversielle episoder.

AFC Asian Cup Indonesia, Malaysia, Thailand, Vietnam 2007

Kewell var en nøkkelspiller i laget til denne turneringen. Han skåret sitt 9. mål for Australia i en 4-0 seier over Thailand. Etter gruppespillet, i kvartfinalen mot Japan kom Kewell inn som innbytter for Mark Viduka. Etter 1-1 ble Australia slått ut på straffespark-konkurranse.